**Analýza vplyvov na podnikateľské prostredie**

**Názov materiálu:**

Návrh zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Predkladateľ:**

Ministerstvo financií Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |
| --- | --- | --- | --- | --- |
| ***TYP NÁKLADOV*** | **Zvýšenie nákladov v € na PP** | | **Zníženie nákladov v € na PP** | |
| ***A.Dane, odvody, clá a poplatky, ktorých cieľom je znižovať negatívne externality*** | **0** | | **0** | |
| ***B. Iné poplatky*** | **0** | | **0** | |
| ***C. Nepriame finančné náklady*** | **212 500** | | **0** | |
| ***D. Administratívne náklady*** | **193 498** | | **0** | |
| ***Spolu = A+B+C+D*** | **405 998** | | **0** | |
| ***Z toho*** |  | |  | |
| ***E. Vplyv na mikro, malé a stredné podn.*** | **0** | | **0** | |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **405 998** | | **0** | |
|  |  |  |  |  |
| *VÝPOČET PRAVIDLA 1in2out:* | IN | | OUT | |
| *G. Náklady okrem výnimiek = B+C+D-F* | **0** | | **0** | |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*



***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

V predkladanom návrhu zákona bolo identifikovaných 9 regulácií s vplyvom na podnikateľské prostredie. Predmetom kalkulačky nákladov sú regulácie súvisiace so zvýšením nepriamych finančných nákladov a administratívnej záťaže poisťovateľov a Slovenskej kancelárie poisťovateľov (SKP) v súvislosti s ich povinnosťami vyplývajúcimi z transpozície Smernice Európskeho parlamentu a Rady (EÚ) 2021/2118 z 24. novembra 2021, ktorou sa mení smernica 2009/103/ES o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia takejto zodpovednosti.

Všetky uvedené náklady vychádzajú z odhadov predkladateľa. Dotknutí poisťovatelia zastúpení Slovenskou asociáciou poisťovní a Slovenská kancelária poisťovateľov, ktorí boli súčasťou internej pracovnej skupiny pre prípravu návrhu zákona, na žiadosť predkladateľa neposkytli relevantné údaje o predpokladaných nákladoch v súvislosti s predkladaným návrhom zákona.

*Opatrenia (opisy regulácií) č. 1 až 9*

1. *Overovanie údajov v registri*

Predmetná regulácia zvyšuje administratívnu záťaž poisťovateľov z dôvodu overovania si údajov v registri vedenom SKP o škodovom priebehu a dobe poistenia zodpovednosti, ktorá má povinnosť uzavrieť poistnú zmluvu. Časová náročnosť pre administratívne náklady bola vypočítaná ako súčin 180 minút (tri hodiny denne) a počtu pracovných dní, ktorých je 250 v roku 2024 (t. j. 180 min. \* 250 pracovných dní = 45.000 min. ročne). Frekvencia plnenia bola na základe vyššie uvedenej kvantifikácie určená na 1-krát ročne.

1. *Zverejňovanie informácií o postupe pri zohľadňovaní škodového priebehu poistenia*

Zavedenie regulácie zvyšuje nepriame finančné náklady poisťovateľov. Táto regulácia zavádza povinnosť poisťovateľa zverejniť na svojej webovej stránke všeobecné informácie o spôsobe akým postupuje pri zohľadňovaní škodového priebehu poistenia zodpovednosti. Pri kvantifikácii bol zvolený postup expertného odhadu predkladateľa nepriamych finančných nákladov potrebných na informačno-technickú úpravu webovej stránky poisťovateľa v sume 25.000 eur. Frekvencia plnenia bola na základe vyššie uvedenej kvantifikácie určená ako jednorazová.

1. *Úprava šablón dokladu o škodovom priebehu poistenia*

Regulácia zvyšuje nepriame finančné náklady poisťovateľov. Na základe požiadavky zjednotiť formu dokladu preukazujúceho škodový priebeh poistenia zodpovednosti vo všetkých členských štátoch EÚ bude potrebné zmeniť formu v súčasnosti vydávaného dokladu. Pri kvantifikácii bol zvolený postup expertného odhadu predkladateľa nepriamych finančných nákladov potrebných na úpravu tohto dokladu v sume 40.000 eur. Frekvencia plnenia bola určená ako jednorazová.

1. *Oznamovanie a overovanie údajov o motorovom vozidle*

Regulácia zvyšuje administratívnu záťaž poisťovateľov. Táto regulácia upravuje povinnosť poisťovateľov v súvislosti so zvýšenou snahou o informatizáciu spoločnosti a tým aj zjednodušenia života občanov, aby si poisťovatelia prostredníctvom informačných systémov z centrálnej evidencie vozidiel a z registra vedeného SKP si mohli oznamovať a overovať zákonom stanovené údaje. Časová náročnosť pre administratívne náklady bola vypočítaná ako súčin 240 minút (dve hodiny denne) a počtu pracovných dní, ktorých je 250 v roku 2024 (t. j. 240 min. \* 250 pracovných dní = 60.000 min. ročne). Frekvencia plnenia bola na základe vyššie uvedenej kvantifikácie určená na 1-krát ročne.

1. *Informovanie o uplatnení nároku na náhradné poistné plnenie*

Touto reguláciou sa zvyšuje administratívna záťaž SKP. SKP je povinná informovať subjekt zodpovedný za náhradu škody v inom členskom štáte ako aj poisťovateľa, že poškodený si u nej uplatnil nárok na náhradné poistné plnenie z dôvodu poistnej udalosti spôsobenej poisteným, ktorý je poistený u poisťovateľa, ktorý je v konkurze alebo v likvidácii. Časová náročnosť pre administratívne náklady na základe expertného odhadu predkladateľa bola odhadnutá na 1.200 minút (20 hodín). Frekvencia plnenia bola na základe vyššie uvedenej kvantifikácie určená ako nepravidelná.

1. *Informovanie o poskytnutí/neposkytnutí poistného plnenia*

Uvedená regulácia zvyšuje administratívnu záťaž poisťovateľov z dôvodu, že poisťovatelia sú povinní informovať SKP o poskytnutí náhradného poistného plnenia alebo o dôvodoch, pre ktoré ho odmieta poskytnúť. Ide o úkony, ktoré sa vykonáva len poisťovateľ, ktorý je v konkurze alebo v likvidácii. Takéto prípady, keď sa poisťovateľ dostane do konkurzu alebo likvidácie však nastávajú len ojedinele, pretože každý poisťovateľ počas svojej činnosti je povinný dodržiavať právne predpisy v oblasti poisťovníctva (vrátene solventnosti) a jeho činnosť je pod dohľadom Národnej banky Slovenska. Časová náročnosť pre administratívne náklady bola na základe expertného odhadu predkladateľa odhadnutá na 1.200 minút (20 hodín). Frekvencia plnenia bola na základe vyššie uvedenej kvantifikácie určená ako nepravidelná.

1. *Informovanie o výške náhradného poistného plnenia*

Regulácia zvyšuje administratívnu záťaž SKP. SKP je povinná informovať poškodeného o výške náhradného plnenia alebo o dôvodoch pre ktoré odmieta poskytnúť náhradné plnenie. Časová náročnosť pre administratívne náklady bola na základe expertného odhadu predkladateľa odhadnutá na 1.200 minút (20 hodín). Frekvencia plnenia bola na základe vyššie uvedenej kvantifikácie určená ako nepravidelná.

1. *Informovanie o vyhlásení konkurzu*

Predmetná regulácia zvyšuje administratívnu záťaž SKP. SKP informuje v prípade, že na poisťovateľa sa sídlom na území Slovenskej republiky bude vyhlásený konkurz alebo začaté konanie o likvidácii, o tejto skutočnosti ostatné subjekty zodpovedné za náhradu škody v iných členských štátoch. Časová náročnosť pre administratívne náklady bola na základe expertného odhadu predkladateľa odhadnutá na 180 minút (3 hodiny). Frekvencia plnenia bola na základe vyššie uvedenej kvantifikácie určená ako nepravidelná.

1. *Prevádzkovanie registra*

Regulácia zvyšuje nepriame finančné náklady SKP. SKP zabezpečuje činnosť informačného strediska a za týmto účelom vedie register, v ktorom eviduje údaje o motorových vozidlách, ich držiteľoch a vlastníkoch, poistení zodpovednosti a o poistných udalostiach. Register spracováva informácie medzi poisťovateľmi a orgánom evidencie vozidiel. Pri kvantifikácii bol zvolený postup expertného odhadu predkladateľa nepriamych finančných nákladov potrebných na jeho prevádzku v sume 50.000 eur. Frekvencia plnenia bola na základe vyššie uvedenej kvantifikácie určená na 1-krát ročne.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Dňa 26. apríla 2022 bola zverejnená predbežná informácia (PI/2022/89) podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov k návrhu zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov (ďalej len „návrh zákona“). Základným cieľom pripravovanej právnej úpravy má byť transpozícia Smernice Európskeho parlamentu a Rady (EÚ) 2021/2118 z 24. novembra 2021, ktorou sa mení smernica 2009/103/ES o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia takejto zodpovednosti. K predbežnej informácii boli doručené podnety z verejnosti, ktoré sa však nevzťahovali k problematike, ktorú mal návrh zákona upravovať.

Pripravovaný právny predpis bol vypracovaný v rámci internej pracovnej skupiny Ministerstva financií Slovenskej republiky za účasti Slovenskej asociácie poisťovní a Slovenskej kancelárie poisťovateľov.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☒ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☒ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Na základe návrh zákona sa ustanovuje povinnosť organizátora motoristického preteku uzavrieť všeobecné poistenie zodpovednosti za škodu alebo inú záruku, ktorá pokrýva škodu spôsobenú prevádzkou motorového vozidla pri takomto podujatí účastníkom takéhoto podujatia. Uvedená povinnosť môže mať negatívny vplyv na organizátorov takýchto podujatí z dôvodu platenie poistného, ktorého výšku však nie je možné relevantne vyčísliť, lebo závisí od rôznych faktorov (počtu podujatí, počtu súťažiacich motorových vozidiel, typu motorových vozidiel, predpokladaného počtu účastníkov na podujatí a pod.). Zároveň za neplnenie tejto povinnosti okresný úrad môže organizátorovi uložiť sankciu až do výšky 50.000 eur.

Držiteľovi, vlastníkovi a prevádzkovateľovi motorového vozidla, ktorý je podnikateľský subjekt a poruší povinnosť uzavrieť si poistenie zodpovednosti, môže okresný úrad uložiť pokutu. Pri v súčasnosti platnom zákone boli pokuty stanovené v intervale od 16,60 eur do 3.319,40 eur. Návrh zákona zvyšuje tento interval od 50 eur do 5.000 eur. Pri ukladaní pokuty okresný úrad berie do úvahy závažnosť porušenia zákonom stanovenej povinnosti, dĺžku trvania protiprávneho stavu ako aj na druh motorového vozidla, ktoré nebolo poistené.